INTEGRIRANI NASTAVNI DAN: DAN VODA

Integrirani predmeti: Priroda i društvo, Hrvatski jezik, Glazbena kultura, Matematika, Tjelesna i zdravstvena kultura, Sat razrednika, Likovna kultura

**Cilj integriranoga dana**

Osvijestiti učenike o važnosti voda za život ljudi i ostalih živih bića na Zemlji. Razvijati navike štednje vode i očuvanja čistoće voda na našemu planetu. Shvatiti odgovornost vlastitoga ponašanja i navika za ugodan suživot svih živih bića i uživanje u čistoći resursa kojima nas je priroda obdarila.

**Tijek rada**

**Uvod:**

Igra asocijacija

|  |  |  |  |
| --- | --- | --- | --- |
|  | A | B | C |
| 1 | teče | ne teče | slana voda |
| 2 | vir | slatka voda | kit |
| 3 | poplava | zimi zaleđeno | val |
| 4 | RIJEKA | JEZERO | MORE |
| VODE |

Formiranje grupa: učenici iz vrećice izvlače sličice s različitim vrstama voda (more, rijeka, jezero, bara, potok, močvara). Svi učenici s izvučenom istom slikom čine jednu skupinu. Na radnim mjestima skupina nalaze se listići s nazivima voda pa učenici sjedaju na odgovarajuće radno mjesto.

Likovna kultura: učenici oslikavaju veliku površinu papira prikazujući odgovarajuću vodu u tehnici akvarela.

Priroda i društvo: ostali članovi skupine izrezuju i pripremaju slike biljaka i životinja koje žive u vodi ili uz određenu vodu. Uz svaku fotografiju na malu vrpcu papira zapisuju naziv biljke ili životinje. Lijepe fotografije i njihove nazive na osušenu sliku.

Po završetku rada (jedan školski sat) slijedi prezentacija svake pojedine skupine.

Hrvatski jezik: čitanje pjesme Zvonimira Baloga *Što se od vode pravi*

* učenici u skupinama izmišljaju i zapisuju što više riječi koje u sebi sadržavaju riječ *kap*
* čitanje i analiza značenja riječi po skupinama, počevši od one koja je smislila najviše riječi
* sastavljanje pjesme od tako nastalih riječi
* čitanje uradaka i lijepljenje pjesama na zajednički plakat s nazivom: *Pjesme o kapljici*

Matematika: rješavanje listića sa zadatcima na temu *voda*

Glazbena kultura: izrada instrumenata; sviranje i pjevanje naučenih pjesama o vodi (*Maestral, Teče, teče bistra voda, Pliva patka preko Save*…)

Tjelesna i zdravstvena kultura: izvođenje pokreta koji oponašaju neki vodeni sport (plivanje različitim stilovima, veslanje), pecanje, izvlačenje mreže…

Igranje igre: *Ribari i ribice*

Sat razrednika: lijepljenje plakata na razredne panoe, razgovor o doživljaju i raspoloženu učenika tijekom rada; osvješćivanje važnosti očuvanja i zaštite voda